วีวี่โค

**วีวี่โค.** (ViVicO.) เป็นวงดนตรีเกิร์ลกรุปสัญชาติไทยภายใต้สังกัด ครอสโซน เอ็นเตอร์เทนเมนท์ เปิดตัวเมื่อปี 2540 โดยมีเพลงเปิดตัวคือ "โตในรถ" และเป็นที่รู้จักจากเพลง ขอ…ฟ้า , ซ้ำ…ซ้ำ และเพลง ขอมีเพียงเธอ

## ประวัติ
*วีวี่โค* (อังกฤษ: Vivico) เป็นเกิร์ลกรุปสัญชาติไทย ซึ่งมาจากการออดิชั่น เพื่อเฟ้นท์หาศิลปินวัยรุ่นหญิงอายุตั้งแต่ 10-17 ปี และผ่านการคัดเลือกจำนวน 5 คน ได้แก่ เชอร์รี่ อัจฉราศรี เจริญโสภา (อายุ 17 ปี ศึกษาอยู่ที่โรงเรียนเซนต์เทเรซา), กุ๊ก วิจิตรา อัศนีวุฒิกร (อายุ 16 ปี ศึกษาอยู่ที่ โรงเรียนเตรียมอุดมศึกษาน้อมเกล้ากุนนที), จิ้ง กมลรจน์ เอกวัฒนกิจ (อายุ 15 ปี ศึกษาอยู่ที่โรงเรียนเซนต์หลุยส์ศึกษา), เมย์ จีระนันท์ กิจประสาน (อายุ 13 ปี ศึกษาอยู่ที่โรงเรียนอัสสัมชันศึกษา บางรัก) และ มะเหมี่ยว ศศิกาญจน์ ประภาวงศ์ (อายุ 12 ปี ศึกษาอยู่ที่โรงเรียนพระหฤทัย เชียงใหม่) โดยทั้ง 5 คนใช้เวลาฝึกฝนนานถึง 2 ปี ก่อนจะได้ออกอัลบั้มในปีพ.ศ. 2540 ภายใต้สังกัด ครอสโซน เอนเตอร์เทนเมนต์ 

วีวี่โค เริ่มมีผลงานอัลบั้มชุดแรกเมื่อ พ.ศ. 2540 กับอัลบั้ม "Vivico" โดยมีเพลงเปิดตัวคือเพลงเร็ว อย่างเพลง "โตใน…รถ" ด้วยเนื้อหาเพลงที่พูดถึงมลพิษทางรถ บวกกับคอสตูมสีสันสดใสของศิลปินทั้ง 5 สาว ทำให้เข้าถึงกลุ่มคนฟังเด็กๆ และวัยรุ่นได้เป็นอย่างดี ต่อมากับเพลง "ซ้ำ…ซ้ำ " ซึ่งเป็นเพลงช้า ที่สามารถติดชาร์ทในคลื่นวิทยุหลายสัปดาห์ เป็นเวลาต่อมา

ในปีเดียวกัน วีวี่โคมีการเปลี่ยนปกอัลบั้มชุดแรก เพื่อโปรโมทตัวศิลปินมากขึ้น และในขณะนั้น ได้โปรโมทเพลง "ขอ…ฟ้า" และเพลง "ขอมีเพียงเธอ" จนทำให้วงวีวี่โค เป็นที่รู้จักมากขึ้น

ในปี พ.ศ. 2541 วีวี่โคได้มีอัลบั้มชุดที่สองคืออัลบั้ม "รักสร้างโลก" โดยเพิ่มเพลงใหม่ 2 เพลงคือ "รักสร้างโลก" และเพลง "ได้ไหม" ที่เหลือเป็นเพลงจากอัลบั้มชุดแรกโดยการ Remix ทำนองเพลงใหม่ และเป็นอัลบั้มชุดสุดท้าย ก้อนที่ศิลปินทั้ง 5 คน จะแยกย้ายไปศึกษาต่อ

### สมาชิก

## ผลงาน
### สตูดิโออัลบั้ม

### ผลงานมิวสิกวิดีโอ
**พ.ศ. 2541** 
*มิวสิกวิดีโอเพลง โตในรถ (อัลบั้ม Vivico)
*มิวสิกวิดีโอเพลง ขอฟ้า (อัลบั้ม Vivico)
*มิวสิกวิดีโอเพลง ซ้ำ ซ้ำ (อัลบั้ม Vivico)
*มิวสิกวิดีโอเพลง ขอมีเพียงเธอ (อัลบั้ม Vivico)
**พ.ศ. 2543**
*มิวสิกวิดีโอเพลง รักสร้างโลก (อัลบั้ม รักสร้างโลก)
*มิวสิกวิดีโอเพลง ได้ไหม (อัลบั้ม รักสร้างโลก)

### เพลงประกอบละคร

* ฝากรัก เพลงประกอบละคร ธรณีนี่นี้ใครครอง (เฉพาะเมย์)
* อยากให้รู้ เพลงประกอบละคร ธรณีนี่นี้ใครครอง (เฉพาะเมย์)
* ขอเป็นคนสุดท้าย เพลงประกอบละคร เลื่อมสลับลาย (เฉพาะกุ๊ก)

* ขอฟ้า เพลงประกอบละคร เหนือทรายใต้ฟ้า

## ข้อมูลเพิ่มเติม
* เมย์ มีผลงานอย่างต่อเนื่อง ทั้งผลงานเพลง และผลงานการแสดง โดยมีชื่อเสียงจากการแสดงภาพยนตร์ เกิร์ลเฟรนด์ 14 ใสกำลังเหมาะ ต่อมาเมย์ได้เซ็นต์สัญญาเป็นศิลปินสังกัดอาร์เอส เปิดตัวครั้งแรกในนามศิลปินเดี่ยว มีผลงานอัลบั้มถึง 3 ชุดด้วยกัน ตั้งแต่ปีพ.ศ. 2548-พ.ศ.2550 มีผลงานเพลงที่ได้รับความนิยม ได้แก่ เพลง คนเดียวไม่เหงาเท่า 3 คน, ก่อนจะเป็นแฟนเก่า, เทียนไข, นอนไม่หลับ (ถ้าไม่กลับพร้อมเธอ) เป็นต้น ภายหลังหมดสัญญาได้ห่างหายจากวงการไปทำธุรกิจส่วนตัวเสื้อผ้าแบนด์เนมนำเข้า หลายสาขาเช่น สาขาพารากอน, สาขาพระราม 9 ชื่อร้าน "April & May" ในปัจจุบันกลับมารับงานอีเว้นท์ และงานในวงการบันเทิงแล้ว อีกทั้งยังเป็นติ๊กต็อกเกอร์ ชื่อช่อง May&Mom ร่วมกับคุณแม่ของเธอ
* จิ้ง เธอเกือบได้เป็นนักแสดงและนักร้องภายใต้สังกัดเอ็กแซ็กท์ โดยมีงานแถลงข่าวเปิดอัลบั้มแล้ว ในปีพ.ศ. 2545 แต่โปรเจคถูกพับไปถาวร เนื่องด้วยปัญหาทางต้นสังกัด ต่อมายังคงมีผลงานในวงการบังเทิงเรื่อยมา อาทิ เป็นพิธีกรรายการ เม้าท์มันส์ บันเทิง  รายการ อาสากล้าดี (พิธีกรภาคสนาม) และรายการ Colourful Colour แสดงละครและภาพยนตร์บ้างประปราย และแสดงมิวสิควิดีโอ ปัจจุบันยุติบทบาทในวงการบันเทิงแล้ว และประกอบอาชีพช่วยเหลือสังคม มูลนิธิศูนย์บรรเทาสาธารณะภัยภูมินทร์ 
* มะเหมี่ยว หลังจากยุติบทบาทศิลปินแล้ว ได้ทุ่มเทเพื่อการเรียนอย่างจริงจัง จนจบการศึกษาระดับปริญญาเอก แต่ในช่วงเรียน ก็ยังได้ทำซิงเกิลเดี่ยวเป็นของตนเอง จากการชักชวนของโปรดิวเซอร์ โดยร่วมเป็นหนึ่งในศิลปินจากอัลบั้ม First Destination (ปีพ.ศ. 2548) มีเพลงเดี่ยวของตนเอง คือเพลง วันละครั้งสองครั้ง และเพลง ที่พักใจของเธอ ปัจจุบันเป็นอาจารย์ที่วิทยาลัยศิลปะ สื่อ และเทคโนโลยี มหาวิทยาลัยเชียงใหม่ โดยเปลี่ยนชื่อเป็น "ดร.ศุภรดา ประภาวงศ์"
* กุ๊ก เป็นนักร้องภายใต้ชื่อวง ศูนย์ ศูนย์ หนึ่ง (001) ร่วมกับพี่สาวของเธออีกสองคน โดยมีเพลงฮิตคือเพลง "ยอมตั้งแต่หน้าประตู" และได้มีผลงานตามมาอีกมากมายก่อนที่จะออกจากวงการ เช่น เป็นหนึ่งในนักร้องอัลบั้ม Buzz Music มีเพลงฮิตคือ "รอ (หนึ่งคนที่ฉันฝัน)" ปัจจุบันยังคงรับงานร้องเพลงตามร้านอาหาร และตามงานอีเว้นท์ต่างๆตามโอกาสที่เหมาะสม และยังมีธุรกิจส่วนตัว
* เชอร์รี่ หลังจากที่วงยุบไปเธอได้ไปศึกษาต่อ และได้แต่งงานมีบุตร 1 คน เมื่อปี พ.ศ. 2557

## อ้างอิง

* แฟนเพจ

หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีไทยในยุค 1990
หมวดหมู่:เกิร์ลกรุปไทย